wannaphong/clean_thaiwikipedia huggingface dataset:
# สาธารณรัฐโครเอเชียแห่งเฮิร์ตเซก-บอสเนีย
สาธารณรัฐโครเอเชียแห่งเฮิร์ตเซก-บอสเนีย  เป็นหน่วยการเมืองแห่งหนึ่งซึ่งดำรงอยู่ในสาธารณรัฐบอสเนียและเฮอร์เซโกวีนาระหว่าง ค.ศ. 1991 ถึง ค.ศ. 1994 ในช่วงสงครามบอสเนีย ดินแดนนี้ได้รับการประกาศจัดตั้งเมื่อวันที่ 18 พฤศจิกายน ค.ศ. 1991 โดยใช้ชื่อว่า ประชาคมโครเอเชียแห่งเฮิร์ตเซก-บอสเนีย  และอ้างว่าเป็น "หน่วยรวมทางการเมือง วัฒนธรรม เศรษฐกิจ และดินแดน" ซึ่งเป็นเอกเทศอยู่ภายในดินแดนของบอสเนียและเฮอร์เซโกวีนา บรรดาผู้นำของเฮิร์ตเซก-บอสเนียไม่เคยประสบความสำเร็จในการแยกตัวจากบอสเนียและเฮอร์เซโกวีนา และไม่เคยยอมรับอย่างเปิดเผยว่ามีเป้าหมายดังกล่าวโดยใช้ภาษาดังกล่าว

อย่างไรก็ตาม เมื่อวันที่ 26 กุมภาพันธ์ ค.ศ. 2001Background, icty.org; accessed 13 August 2015. คณะตุลาการอาญาระหว่างประเทศสำหรับอดีตยูโกสลาเวียได้มีคำวินิจฉัยว่า เฮิร์ตเซก-บอสเนียได้รับการจัดตั้งขึ้นโดยมีจุดประสงค์ที่จะแยกตัวออกจากบอสเนียและเฮอร์เซโกวีนาและไปรวมกับโครเอเชีย ตามความเห็นของคณะตุลาการฯ ความปรารถนาเหล่านั้น (ซึ่งได้รับการสนับสนุนจากสาธารณรัฐโครเอเชีย) เป็นที่ประจักษ์โดยเฉพาะอย่างยิ่งจากการที่เฮิร์ตเซก-บอสเนียประกาศใช้ภาษาโครเอเชียและหน่วยเงินดีนาร์ของโครเอเชีย และจากการที่สาธารณรัฐโครเอเชียมอบความเป็นพลเมืองโครเอเชียแก่ชาวโครแอตในบอสเนียและเฮอร์เซโกวีนา ศาลรัฐธรรมนูญแห่งสาธารณรัฐบอสเนียและเฮอร์เซโกวีนาประกาศให้ประชาคมโครเอเชียแห่งเฮิร์ตเซก-บอสเนียไม่ชอบด้วยกฎหมายเมื่อวันที่ 14 กันยายน ค.ศ. 1992 

สาธารณรัฐโครเอเชียแห่งเฮิร์ตเซก-บอสเนียยุติการดำรงอยู่อย่างเป็นทางการในปี ค.ศ. 1994 โดยรวมเข้ากับสหพันธรัฐบอสเนียและเฮอร์เซโกวีนา (หน่วยการปกครองของสาธารณรัฐบอสเนียและเฮอร์เซโกวีนา) หลังจากที่ทางการสาธารณรัฐโครเอเชียและทางการสาธารณรัฐบอสเนียและเฮอร์เซโกวีนาร่วมลงนามในความตกลงวอชิงตัน เมืองหลวงอย่างเป็นทางการของเฮิร์ตเซก-บอสเนียคือเมืองมอสตาร์ส่วนตะวันตก อย่างไรก็ตาม เนื่องจากในขณะนั้นมอสตาร์อยู่ในพื้นที่สงคราม ศูนย์กลางการปกครองที่มีประสิทธิภาพจึงอยู่ที่เมืองกรูเด
# บาคีร์ อีเซตเบกอวิช
บาคีร์ อีเซตเบกอวิช (บอสเนีย:) เป็นผู้นำชาวมุสลิมบอสเนียและยังเป็นหนึ่งในสามของสมาชิกคณะประธานาธิบดีบอสเนียและเฮอร์เซโกวีนา นอกจากนี้เขายังเป็นบุตรของอดีตประธานาธิบดีอาลิยา อิเซ็ตเบกอวิช วีรบุรุษของชาวบอสเนีย 

 ชีวิตวัยเด็ก 
บาคีร์ อีเซตเบกอวิช เกิดในซาราเยโว เขาเรียนชั้นประถมศึกษาและมัธยมศึกษาในซาราเยโว และเข้าศึกษาต่อในคณะสถาปัตยกรรมศาสตร์ มหาวิทยาลัยซาราเยโว จนสำเร็จการศึกษาในปี ค.ศ. 1981

อาชีพ
ในปี ค.ศ. 1982-1992 เขาทำงานในบริษัทสถาปัตยกรรมจนกระทั่งเกิดสงครามบอสเนีย เขาจึงต้องยุติอาชีพมาช่วยอาลียา อีเซตเบกอวิช พ่อของตนซึ่งเป็นประธานาธิบดี บาคีร์ อีเซตเบกอวิช เข้าสู่วงการการเมืองปี ค.ศ. 2000 เขาได้รับตำแหน่งผู้นำชาวมุสลิมบอสเนียในวันที่ 10 พฤศจิกายน ค.ศ. 2010 และดำรงตำแหน่งประธานคณะประธานาธิบดีบอสเนียและเฮอร์เซโกวีนา 2 สมัย
# ท่าอากาศยานนานาชาติย่างกุ้ง
ท่าอากาศยานนานาชาติย่างกุ้ง (พม่า: ရန်ကုန်အပြည်ပြည်ဆိုင်ရာလေဆိပ်)  เป็นท่าอากาศยานที่ตั้งอยู่ในตำบลมีนกะลาโดน ทางเหนือ 15 กิโลเมตรจากตัวเมืองย่างกุ้ง ดำเนินงานโดยรัฐบาล เป็นท่าอากาศยานนานาชาติแห่งหลักของพม่า และเป็นท่าอากาศยานที่ใหญ่เป็นอันดับ 3 ของประเทศ รองจากท่าอากาศยานนานาชาติมัณฑะเลย์ และท่าอากาศยานนานาชาติเนปยีดอ

อาคารผู้โดยสารหลังเก่าปัจจุบันถูกใช้งานสำหรับเที่ยวบินภายในประเทศ ในขณะที่อาคารผู้โดยสารหลังใหม่ที่เริ่มเปิดใช้งานเมื่อ พฤษภาคม พ.ศ. 2550 ถูกใช้งานเพื่อเที่ยวบินระหว่างประเทศ สนามบินแห่งนี้สามารถรองรับผู้โดยสารได้ 2.7 ล้านคนต่อปี อย่างไรก็ตาม ในปัจจุบันจำนวนผู้โดยสารกลับเกินขีดความสามารถ โดยในปี พ.ศ. 2555 มีปริมาณผู้โดยสารถึง 3.1 ล้านคน ทั้งนี้ในปัจจุบัน กำลังมีการก่อสร้างอาคารผู้โดยสารหลังใหม่ ซึ่งจะช่วยเพิ่มขีดความสามารถของสนามบินให้รองรับผู้โดยสารได้ 6 ล้านคนต่อปี คาดว่าการก่อสร้างจะแล้วเสร็จภายในสิ้นปี พ.ศ. 2558 ก่อสร้างโดยบริษัทรับเหมาก่อสร้างของสิงคโปร์

สนามบินแห่งนี้เดิมเป็นลานบินสำหรับเครื่องบินรบของกองทัพอังกฤษและสหรัฐอเมริกาในยุคสงครามโลกครั้งที่สอง ซึ่งภายหลังสงครามก็ได้มีการก่อสร้างเป็นท่าอากาศยาน

 เที่ยวบินและจุดหมาย 

จุดหมายยอดนิยม
+ เที่ยวบินระหว่างประเทศจากย่างกุ้งเรียงตามจำนวนเที่ยวบินต่อสัปดาห์อันดับจุดหมายจำนวนเที่ยวบิน(ต่อสัปดาห์)1 กรุงเทพ-สุวรรณภูมิ762 กรุงเทพ-ดอนเมือง633 สิงคโปร์554 กัวลาลัมเปอร์315 ฮ่องกง146 โฮจิมินห์127 ฮานอย128 คุนหมิง149 เชียงใหม่1110 กว่างโจว811 คยา812 ดูไบ713 โซล-อินช็อน714 โตเกียว-นาริตะ715 ไต้หวันเถา-ยฺเหวียน716 โดฮา717 พนมเปญ7
ข้อมูล ณ เมษายน พ.ศ. 2561
# หญ้าเจ้าชู้
หญ้าเจ้าชู้  เป็นไม้ล้มลุกชนิดหนึ่งในวงศ์หญ้า มีหัวและเหง้าแผ่กระจายตามหน้าดิน ดอกเป็นช่อ รูปกลมเรียวคล้ายเมล็ดข้าว มีหนามแหลม สามารถปักติดเสื้อผ้าและผิวหนัง แกะออกจากเสื้อผ้ายากมาก จึงถูกเรียกชื่อว่า หญ้าเจ้าชู้สมุนไพรแก้ไข้ทับระดู, สืบค้นเดือนกันยายน 2558

 ชื่อเรียกอื่น 
หญ้าเจ้าชู้มีชื่อเรียกที่ต่างกันในแต่ละท้องถิ่น ดังนี้
 ภาคเหนือ – หญ้ากร่อน หญ้ากระเตรย หญ้าก่อน 
 ภาคใต้ – หญ้าขี้ครอก หญ้าขี้เตรย
 ภาคกลาง – หญ้านกคุ่ม
 จังหวัดตราด – หญ้าน้ำลึก
 ภาคอีสาน – หญ้าหน่อง

 ลักษณะทางพฤกษศาสตร์ 
thumb|หญ้าเจ้าชู้ในสวนพฤกษศาสตร์แห่งหนึ่ง
thumb|หญ้าเจ้าชู้
หญ้าเจ้าชู้เป็นไม้ล้มลุกจำพวกหญ้า อายุหลายปี ลำต้นทอดนอนไปตามพื้นดินได้ไกล ตามลำต้นมีกาบใบแก่หุ้มอยู่ ลำต้นตั้งตรง สูง 15–25 เซนติเมตร ไม่ค่อยแตกแขนง ใบมักจะมีมากที่โคนต้น กาบใบยาว 1–3 เซนติเมตร กาบอันสุดท้ายยาวถึง 6 เซนติเมตร หุ้มรอบลำต้น มีลายตามยาว บางทีมีสีม่วง มีขนยาวนุ่มประปรายที่รอยต่อระหว่างกาบใบและตัวใบ ตามขอบใบตรงด้านในมีขนหนาแน่น ตัวใบ กว้าง 3–5 มิลลิเมตร ยาว 2–8 เซนติเมตร ใบบนสุดลดรูปลงเหลือขนาดเล็กมาก ขอบใบสากคาย ขอบจัก แหลมห่าง ๆ บริเวณโคนใบเป็นตุ่ม ๆ และมีขน เนื้อใบบาง เป็นมัน

หญ้าเจ้าชู้ออกดอกที่ยอดเป็นช่อกระจาย ยาว 3–6 เซนติเมตร แข็ง ตั้งตรง สีม่วงแกมแดง ช่อดอกย่อยติดกันเป็นกระจุกที่ปลายแขนงช่อ กระจุกละ 3 ช่อ แต่มีเพียงดอกเดียวเท่านั้นที่เป็นดอกสมบูรณ์เพศ และไม่มีก้านดอก โคนดอกมีเซลล์แข็ง ๆ ส่วนอีกสองดอกเป็นดอกเพศผู้ มีก้านดอก ยาวประมาณ 5 มิลลิเมตร มีขน ช่อดอกย่อยที่ ไม่มีก้าน ยาว 3–4 มิลลิเมตร กาบช่อดอกย่อยอันล่างรูปใบหอก หลังแบน มีเส้น 2 เส้น ปลายแยกเป็น 2 ยอดแหลม ตามขอบใกล้ปลายมีขนสาก กาบช่อดอกย่อยอันบน ยาว 2.5–3.5 มิลลิเมตร ลักษณะคล้ายท้องเรือ กาบล่างของดอก (sterile lemma) ยาว 2.5–3 มิลลิเมตร รูปใบหอก ปลายแหลม บางใส ขอบมีขน ส่วนกาบล่างอีกอันหนึ่ง (fertile lemma) ยาว 2.5–3 มิลลิเมตร บางใส แคบ ปลายมีหนามแหลม ยาวประมาณ 5 มิลลิเมตร กาบบนของดอก บางใส ปลายแหลม ยาว 1.6 มิลลิเมตร อับเรณูยาวประมาณ 1 มิลลิเมตร สีส้ม ปลายเกสรเพศเมียมี 2 อัน เห็นเด่นซัดยื่นออกมาจากกลางช่อดอกย่อย ยาว 1–1.5 มิลลิเมตร มีขนยาวละเอียดเป็นมัน เป็นพู่คล้ายขนนกสรรพคุณของ หญ้าเจ้าชู้  วิชาเกษตร ปลูกผัก ทำไร่ ไถนา, สืบค้นเดือนกันยายน 2558 

 สรรพคุณทางสมุนไพร 
ส่วนต่าง ๆ ของหญ้าเจ้าชู้มีสรรพคุณทางสมุนไพรดังต่อไปนี้
 ราก : แก้ท้องเสีย
 ต้น : เป็นยาขับปัสสาวะและถอนพิษบางชนิด
 เถ้า : แก้ปวดข้อ
 เมล็ด : ใช้ขับพยาธิตัวกลม

สมัยก่อน เวลาสตรีมีอาการไข้ทับระดู หรือเกิดอาการไข้ขณะมีประจำเดือน จะอันตรายมาก อาจถึงชีวิตได้ ซึ่งหมอยาแผนไทยในยุคสมัยนั้นมีวิธีรักษาหรือแก้อาการไข้ทับระดูของสตรีได้ โดยให้เอาหญ้าเจ้าชู้แบบสดทั้งต้นรวมราก หรือแบบแห้งมัดเป็นกำประมาณ 1 กำมือใหญ่ ๆ แล้วผูกเป็น 3 เปลาะ ใส่น้ำให้ท่วมยาต้มให้เดือด ดื่มครั้งละ 1 แก้ว 3 เวลา เช้า กลางวัน เย็น ก่อนหรือหลังอาหารก็ได้ จะช่วยให้อาการไข้ทับระดูหายได้

นอกจากจะช่วยแก้ไข้ทับระดูแล้ว หญ้าเจ้าชู้แบบสดกะจำนวนตามต้องการ ต้มกับน้ำจนเดือดแล้วดื่มแบบจิบต่างน้ำชาทั้งวัน ยังช่วยเป็นยาล้างไต ทำให้ไตดี ช่วยป้องกันการเป็นนิ่ว และ ขับนิ่วได้อีกด้วย สามารถต้มดื่มได้เรื่อย ๆ ไม่มีอันตรายอะไรhttp://yachaochu.blogspot.com/

 การกระจายพันธุ์ 
หญ้าเจ้าชู้กระจายพันธุ์ด้วยเมล็ด ซึ่งสามารถแพร่กระจายไปได้ โดยมี ลม น้ำ คน และสัตว์เป็นเครื่องช่วยทำให้กระจายไปได้ไกล ๆ และรวดเร็วเช่น เมล็ดวัชพืช อาจจะติดไปกับเสื้อผ้าซึ้งช่วยในการแพร่พันธุ์ไปได้ในระยะไกล ๆ
# เหยียบนรกสุญญากาศ
เหยียบนรกสุญญากาศ  เป็นนวนิยายแนววิทยาศาสตร์ เขียนโดยแอนดี เวียร์ มีเนื้อหาเกี่ยวกับนักบินอวกาศ ผู้พบว่าตัวเองถูกทิ้งให้โดดเดี่ยวอยู่บนดาวอังคารหลังภารกิจล้มเหลว และเขาจะต้องหาทางเอาตัวรอดกลับไปยังโลกให้ได้

เหยียบนรกสุญญากาศ เป็นนวนิยายเรื่องแรกของเวียร์ เขียนขึ้นในช่วงปี 2009 หลังถูกปฏิเสธจากสำนักพิมพ์หลายแห่ง เวียร์ตัดสินใจออกผลงานในรูปแบบหนังสืออิเล็กทรอนิกส์The surprising story of how Andy Weir's self-published book 'The Martian' topped best seller lists and got a movie deal หลังได้รับความนิยมในเว็บไซต์แอมะซอน.คอม สำนักพิมพ์คราวน์ได้ซื้อลิขสิทธิ์และจัดพิมพ์ใหม่ในปี 2014A Survival Guide to Mars สำหรับภาษาไทย นวนิยายเรื่องนี้แปลโดยยุทธวีร์ ยุทธวงศ์ชัย ตีพิมพ์โดยน้ำพุสำนักพิมพ์ในเดือนสิงหาคม 2015เหยียบนรกสุญญากาศ (The Martian) - WeLearn

ต่อมานวนิยายเรื่องนี้ได้ถูกนำไปสร้างเป็นภาพยนตร์ เดอะ มาร์เชียน กู้ตาย 140 ล้านไมล์ กำกับโดยริดลีย์ สก็อตต์ และนำแสดงโดยแม็ตต์ เดม่อนThe Martian is entertaining science fiction rooted in fact

ในปี 2015 เหยียบนรกสุญญากาศ ฉบับภาษาญี่ปุ่นได้รับรางวัลเซอุน (Seiun Award) ในสาขาเรื่องแปลขนาดยาวยอดเยี่ยม
# ธิสเซ่นครุปป์
ธิสเซ่นครุปป์  เป็นกลุ่มบริษัทข้ามชาติสัญชาติเยอรมัน มีฐานอยู่ในเมืองดืสบูร์กและเอสเชินในประเทศเยอรมนี เป็นหนึ่งในบริษัทที่ใหญ่ที่สุดของยุโรป มีบริษัทในเครือกว่า 670 แห่งทั่วโลกและเป็นหนึ่งในผู้ผลิตเหล็กรายใหญ่ที่สุดของโลก ผลิตสินค้าหลายประเภท อาทิ ชิ้นส่วนและระบบของอุตสาหกรรมยานยนต์, ลิฟต์, บันไดเลื่อน, บริการด้านอุตสาหกรรม  บริษัทจัดตั้งขึ้นในปี ค.ศ. 1999 จากการควบรวมระหว่างบริษัท ธิสเซ่น เอจี (ก่อตั้ง ค.ศ. 1891) กับบริษัท ครุปป์ (ก่อตั้ง ค.ศ. 1811) 

ระบบลิฟต์ของธิสเซ่นครุปป์มีฐานการผลิตอยู่ในสเปน ซึ่งทำรายได้กว่า 1.6 พันล้านยูโร และสินค้าเหล็กกล้าไร้สนิมมีฐานการผลิตอยู่ในอิตาลี ซึ่งทำรายได้กว่า 2.3 พันล้านยูโร รายได้จากสองประเทศนี้คิดเป็นร้อยละ 9 ของรายได้รวม
# ปรากฏการณ์ขี้ปลาวาฬ
ปรากฏการณ์ขี้ปลาวาฬ  คือชื่อสามัญของปรากฏการณ์สาหร่ายสะพรั่ง  หรือ การรวมตัวขนาดใหญ่ของจุลชีพในทะเล เกิดขึ้นจากไดโนแฟลกเจลเลตไม่กี่ชนิด ที่มีการสะพรั่งสีแดงหรือน้ำตาล ปรากฏการณ์ขี้ปลาวาฬ คือ เหตุการณ์ซึ่งสาหร่ายที่อาศัยอยู่ในน้ำกร่อย น้ำเค็ม หรือ น้ำจืด มีการสะสมอย่างรวดเร็วในห้วงน้ำ ส่งผลให้เกิดสีบนผิวน้ำ ปกติแล้วจะพบได้ตามชายหาด ในทุก ๆ ปีปรากฏการณ์นี้ยังฆ่าแมนนาทีจำนวนมาก "Discover NOAA's Coral Reef Data" . www8.nos.noaa.gov

สาหร่ายเหล่านี้ ซึ่งมีอีกชื่อนึงว่าแพลงก์ตอนพืช ซึ่งเป็นโพรทิสต์เซลล์เดียว เป็นสิ่งมีชีวิตที่มีลักษณะคล้ายพืช และสามารถก่อให้เกิดรอยแต้มขุ่นที่สามารถสังเกตได้ใกล้ผิวน้ำ ในขณะเดียวกันนั้น แพลงก์ตอนพืชบางชนิด เช่น ไดโนแฟลกเจลเลต ยังมีรงควัตถุสังเคราะห์แสง ซึ่งมีสีที่หลากหลายตั้งแต่สีเขียว ไปจนถึงสีเขียวและสีแดง

เมื่อสาหร่ายมีจำนวนหนาแน่น จะส่งผลให้น้ำเปลี่ยนสีหรือขุ่นมัว โดยปกติแล้วจะเป็นสีแดงหรือสีเขียว โดยบางทีอาจจะเป็นสีม่วงหรือสีชมพูก็ได้ สาหร่ายสะพรั่งที่จะก่อให้เกิดการเปลี่ยนสีของน้ำนั้นจะเกิดขึ้นเมื่อมีความหนาแน่นสูงเพียงพอเท่านั้น และไม่จำเป็นจะต้องเป็นสีแดงเสมอไป

ในบางครั้ง ปรากฏการณ์ขี้ปลาวาฬอาจเกี่ยวข้องกับผลผลิตของชีวพิษ การขาดแคลนของออกซิเจนละลาย หรือผลกระทบเชิงลบอื่น ๆ ซึ่งทั้งหมดนี้โดยปกติแล้วจะเรียกว่า สาหร่ายสะพรั่งที่มีความอันตราย ผลกระทบที่เห็นได้ชัดที่สุดจากปรากฏการณ์นี้เกี่ยวข้องกับอัตราการตายของสิ่งมีชีวิตหลาย ๆ อย่างที่อาศัยอยู่ในทะเลรวมไปถึงแนวชายหาด เช่น ปลา นก สัตว์เลี้ยงลูกด้วยนมทางทะเล และสิ่งมีชีวิตชนิดอื่น

 สาเหตุ 
ปรากฏการณ์ขี้ปลาวาฬในบางที่นั้นเกิดจากธรรมชาติ (สาหร่ายสะพรั่งที่เกิดขึ้นตามฤดูกาล โดยกระบวนการน้ำผุดที่แนวชายฝั่ง ซึ่งเกิดขึ้นตามธรรมชาติจากการเคลื่อนตัวของน้ำทะเล)Trainer, VL; Adams, NG; Bill, BD; Stehr, CM; Wekell, JC; Moeller, P; Busman, M; Woodruff, D (2000).Adams, NG; Lesoing, M; Trainer, VL (2000). ในขณะเดียวกัน ธาตุอาหารที่เพิ่มขึ้นจากกิจกรรมของมนุษย์นั้นยังเป็นอีกสาเหตุนึงของปรากฏการณ์นี้อีกด้วยLam CWY, Ho KC (1989) Red tides in Tolo Harbor, Hong Kong.  การเติบโตของแพลงก์ตอนพืชโดยปกติแล้วจะถูกจำกัดไว้ด้วยปริมาณของไนเตรตและฟอสเฟต ซึ่งพบมากในของเหลวที่ไหลออกมาจากพื้นที่การเกษตรและในเขตที่มีกระบวนการน้ำผุดที่แนวชายฝั่ง มลพิษทางน้ำตรงชายฝั่งโดยฝีมือมนุษย์ และอุณภูมิที่เพิ่มสูงขึ้นของน้ำทะเลนั้นยังเป็นอีกปัจจัยที่ทำให้เกิดปรากฏการณ์ขี้ปลาวาฬเช่นเดียวกัน โดยมีปัจจัยอื่น ๆ เช่น ฝุ่นที่มีธาตุเหล็กสูงที่พัดมาจากทะเลทรายสะฮารา ซึ่งเชื่อว่าเป็นหนึ่งในปัจจัยที่ทำให้เกิดปรากฏการณ์ขี้ปลาวาฬเช่นกันWalsh et al. (2006). สาหร่ายสะพรั่งในชายฝั่งแปซิฟิกบางที่นั้นได้ถูกเชื่อมโยงกับการเปลี่ยนแปลงสภาพอากาศขนาดใหญ่เช่น ปรากฏการณ์เอลนีโญ เช่นกัน ทั้งนี้ปัจจุบันยังมีการถกเถียงกันในเรื่องของจำนวนที่เพิ่มขึ้นอย่างเห็นได้ชัดของปรากฏการณ์ขี้ปลาวาฬ ว่าเป็นการเพิ่มขึ้นที่แท้จริงหรือเป็นเพียงผลจากการใส่ใจและเฝ้าดูที่เพิ่มขึ้นและเทคโนโลยีในการหาที่พัฒนามากขึ้นSellner, K.G.; Doucette G.J.; Kirkpatrick G.J. (2003).Van Dolah, F.M. (2000).
# ตงฟางหง
ตงฟางหง ("บูรพาแดง") เป็นเพลงที่แต่งขึ้นเพื่อยกย่องสรรเสริญแด่ประธานาธิบดี เหมา เจ๋อตง และพรรคคอมมิวนิสต์จีน ในยุคต่อต้านสงครามญี่ปุ่น เพลงนี้ใช้เป็นเพลงชาติโดยพฤตินัยของสาธารณรัฐประชาชนจีนในช่วงการปฏิวัติวัฒนธรรม ในคริสต์ทศวรรษที่ 1960 หลี โหย่วหยวน และ กง มู่ ประพันธ์คำร้อง โดยนำทำนองมาจาก "ไป๋หม่าเตี้ยว" ("เพลงม้าขาว") ซึ่งเป็นเพลงพื้นเมืองของมณฑลฉ่านซีเมชณ สอดส่องกฤษ (2554) ร้อยเพลงรักชาติจีน หน้า 103

ตงฟงหง ในเวอร์ชันปัจจุบัน แบ่งเป็น 3 ท่อน เผยแพร่อย่างเป็นทางการในหนังสือพิมพ์ปลดแอกประชาชน เมื่อ พ.ศ. 2537 เพลงนี้ใช้ประกอบนาฏละครอิงประวัติศาสตร์ในชื่อเดียวกัน ที่จัดแสดงเมื่อวันที่ 2 ตุลาคม พ.ศ. 2507 ณ มหาศาลาประชาคม ปักกิ่ง และจัดทำเป็นภาพยนตร์ฉายเมื่อ พ.ศ. 2508

นอกจากนี้ เพลงนี้ยังใช้ในอานัติสัญญาณเปิดสถานีของสถานีวิทยุกระจายเสียงประชาชนกลางแห่งประเทศจีน และสถานีวิทยุประชาชนแห่งซินเจียง

คำว่า บูรพาแดง (The East is red) มีความหมายถึงการที่ซีกโลกตะวันออกในยุคสงครามเย็นนั้นปกครองด้วยระบอบสังคมนิยมคอมมิวนิสต์ คำลำลองที่ใช้เรียกขานค่ายคอมมิวนิสต์ในยุคนั้นคือ "แดง" (เช่น คำว่า จีนแดง, โสมแดง, ภัยแดง) อันเป็นการสื่อตรงกันข้ามกับซีกโลกตะวันตกที่ลัทธิทุนนิยมประชาธิปไตยปกครองนั่นเอง

 เนื้อร้อง 
จีนตัวย่อ  จีนตัวเต็ม  พินอิน  คำแปล 
东方红，太阳升，
中国出了个毛泽东。
他为人民谋幸福，
呼尔嗨哟，他是人民大救星！

毛主席，爱人民，
他是我们的带路人，
为了建设新中国，
呼尔嗨哟，领导我们向前进！

共产党，像太阳，
照到哪里哪里亮。
哪里有了共产党，
呼尔嗨哟，哪里人民得解放！東方紅，太陽升。
中國出了個毛澤東。
他為人民謀幸福，
呼爾嗨喲，他是人民大救星！

毛主席，愛人民，
他是我們的帶路人，
為了建設新中國，
呼爾嗨喲，領導我們向前進！

共產黨，像太陽，
照到哪裡哪裡亮，
哪裡有了共產黨，
呼爾嗨喲，哪裡人民得解放！Dōngfāng hóng, tàiyáng shēng, 
Zhōngguó chū liǎo ge Máo Zédōng,  
Tā wèi rénmín móu xìngfú, 
Hū'ěr-hai-yo, tā shì rénmín dà jiùxīng!
(Repeat last two lines) 

Máo zhǔxí, ài rénmín, 
Tā shì wǒmén de dàilùrén 
Wèi liǎo jiànshè xīn Zhōngguó, 
Hū’ěr-hāi-yo, lǐngdǎo wǒmén xiàng qiánjìn! 
(Repeat last two lines)

Gòngchǎndǎng, xiàng tàiyáng, 
Zhàodào nǎlǐ nǎlǐ liàng, 
Nǎlǐ yǒu liǎo Gòngchǎndǎng, 
Hū‘ěr-hāi-yo, nǎlǐ rénmín dé jiěfàng! 
(Repeat last two lines)
(Repeat first verse)บูรพาแดง ตะวันขึ้น
เหมา เจ๋อตง นี้อุบัติแล้วในเมืองจีน
เขาแสวงหาความสุขเพื่อผู้คน
ไชโย เขาคือพระมหาไถ่ของผู้คน
(ซ้ำสองวรรคสุดท้าย)

ประธานเหมารักผู้คน
เขาเป็นผู้ชี้ทางของพวกเรา
เพื่อจะสร้างสรรค์เมืองจีนใหม่
ไชโย นำพาพวกเราก้าวหน้าไป
(ซ้ำสองวรรคสุดท้าย)

พรรคสังคมนิยม ดุจตะวัน
ส่องแสงที่ไหน ที่นั่นสว่าง
ที่ใดมีพรรคสังคมนิยมแล้ว
ที่นั่นผู้คนเป็นไท ไชโย
(ซ้ำสองท่อนสุดท้าย)
(ซ้ำท่อนแรก)
# พดด้วง (แก้ความกำกวม)
พดด้วง อาจหมายถึง
 พดด้วง เงินตราไทยโบราณ
 ณพชร ว่องชาญกิจ นักร้องชาวไทย
# นิยามดาวเคราะห์ของไอเอยู
คำนิยามของดาวเคราะห์นิยามขึ้นที่กรุงปรากในปี พ.ศ. 2549 โดยสหพันธ์ดาราศาสตร์สากล (IAU) ได้กล่าวไว้ว่า ดาวเคราะห์ในระบบสุริยะเป็นเทห์ฟ้าที่ซึ่ง:
โคจรรอบดวงอาทิตย์
มีมวลเพียงพอที่จะรักษาสภาวะสมดุลอุทกสถิต (สภาพใกล้เคียงกับทรงกลม) และ
ไม่มีเทห์ฟ้าอื่น ๆ โคจรในบริเวณเดียวกัน
วัตถุอื่นที่ไม่ใช่ดาวบริวารที่เป็นไปตามนิยามสองข้อแรก จะถือว่าวัตถุนั้นเป็นดาวเคราะห์แคระ ตามคำกล่าวของไอเอยูที่ว่า "ดาวเคราะห์และดาวเคราะห์แคระเป็นวัตถุสองประเภทที่แตกต่างกัน" ส่วนวัตถุอื่นที่ไม่ใช่ดาวบริวารที่เป็นไปตามนิยามข้อแรกข้อเดียว จะถือว่าวัตถุนั้นเป็นวัตถุขนาดเล็กในระบบสุริยะ แบบร่างนิยามฉบับแรกได้มีแผนที่จะรวมดาวเคราะห์แคระไว้เป็นส่วนหนึ่งของดาวเคราะห์ แต่ทว่านั่นจะทำให้ในระบบสรุิยะมีดาวเคราะห์จำนวนมาก ทำให้แบบร่างฉบับนี้ตกไป คำนิยามเป็นหนึ่งข้อโต้แย้งที่ได้รับการสนับสนุนและคำวิจารณ์จากนักดาราศาสตร์แต่ละคน แต่มันก็ยังคงถูกใช้งานต่อไป

ตามคำนิยามนี้ ทำให้ในระบบสุริยะมีดาวเคราะห์ 8 ดวง คำนิยามได้แยกวัตถุที่มีขนาดเล็กกว่าและวัตถุที่อยู่บริเวณรอบนอกระบบสุริยะกับดาวเคราะห์จากกัน ส่วนดาวเคราะห์นอกระบบได้ถูกแยกออกไปโดยชัดเจนตั้งแต่การร่างคำนิยามใน พ.ศ. 2546 โดยได้แยกมันออกจากดาวแคระ ซึ่งมีขนาดใหญ่กว่า
# ตำบลหนองหัวแรต
หนองหัวแรต เป็นตำบลในอำเภอหนองบุญมาก จังหวัดนครราชสีมา พื้นที่ทั้งหมดบริหารโดย เทศบาลตำบลหนองหัวแรต ก่อตั้งขึ้นในปี พ.ศ. 2539 และยกระดับเป็นเทศบาลตำบลในปี พ.ศ. 2551

 การปกครอง 
ตำบลหนองหัวแรต แบ่งการปกครองออกเป็น 15 หมู่บ้าน คือ

 หมู่ที่ 1 มอสูงซับเจริญ
 หมู่ที่ 2 ตลาดใหม่พัฒนา
 หมู่ที่ 3 โนนสมบูรณ์
 หมู่ที่ 4 ซับหวาย
 หมู่ที่ 5 บุกุดจอก
 หมู่ที่ 6 หนองหัวแรต
 หมู่ที่ 7 คลองสารเพชร
 หมู่ที่ 8 บุกระโทก
 หมู่ที่ 9 หนองกระทุ่ม
 หมู่ที่ 10 หนองหิน
 หมู่ที่ 11 หนองชงโค
 หมู่ที่ 12 โนนสะอาด
 หมู่ที่ 13 พงพัฒนา
 หมู่ที่ 14 หนองหวาย
 หมู่ที่ 15 ตลาดใหม่สามัคคี

 สถานที่สำคัญ 
 การศึกษา
 โรงเรียน
 โรงเรียนบ้านคลองสารเพชร
 โรงเรียนบ้านบุกระโทก
 โรงเรียนบ้านหนองกระทุ่ม
 โรงเรียนมัธยมศึกษา
 โรงเรียนหนองบุญมากประสงค์วิทยา 

 การศาสนา
 วัด/สำนักสงฆ์
 วัดบ้านหนองกระทุ่ม
 วัดพงษ์ศรีพรหม
 วัดราษฎร์สุนทร
 วัดสวนป่าพุทธธรรม
# กลุ่ม 77
กลุ่ม 77  ที่สหประชาชาติ เป็นแนวร่วม (coalition) ประเทศกำลังพัฒนาอย่างหลวม ๆ ซึ่งออกแบบเพื่อส่งเสริมผลประโยชน์ทางเศรษฐกิจร่วมกัน และเสริมสมรรถภาพการเจรจาร่วมในสหประชาชาติ องค์การนี้มีสมาชิกก่อตั้ง 77 ประเทศ แต่ในเดือนพฤศจิกายน 2556 องค์การมีสมาชิกเพิ่มเป็น 134 ประเทศ ในปี 2559 ประเทศไทยเป็นประธาน

กลุ่มนี้ก่อตั้งเมื่อวันที่ 15 มิถุนายน 2507 โดย "ปฏิญญาร่วมเจ็ดสิบเจ็ดประเทศ" ซึ่งออกที่การประชุมสหประชาชาติว่าด้วยการค้าและพัฒนา (UNCTAD) มีการประชุมใหญ่ครั้งแรกในกรุงแอลเจียร์ ประเทศแอลจีเรีย ในปี 2510 ซึ่งมีการรับกฎบัตรแอลเจียร์และเริ่มพื้นฐานสำหรับโครงสร้างสถาบันถาวร มีกฎบัตรกลุ่ม 77 ในกรุงโรม (องค์การอาหารและการเกษตรแห่งสหประชาชาติ) เวียนนา (องค์การพัฒนาอุตสาหกรรมสหประชาชาติ) ปารีส (ยูเนสโก) ไนโรบี (โครงการสิ่งแวดล้อมแห่งสหประชาชาติ) และกลุ่ม 24 ในกรุงวอชิงตัน ดี.ซี. (กองทุนการเงินระหว่างประเทศและธนาคารโลก)

 สมาชิก 
800px|thumb|center|ประเทศกลุ่ม 77 ในปี 2556
สมาชิกก่อตั้งในปัจจุบัน
 (1981–1982, 1994, 2009, 2012)
 (2011)

 (1990)

 (1992)
 (กินชาซา)
  (บราซาวีล)
 (1996)

 (1972–1973, 1984–1985)

 (1991) (1987)

 (1970–1971, 1979–1980)
 (1998)
 (1973–1974, 2001)

 (1977–1978, 2005)

 (1975–1976)
 (1989)

 (2003) (2000)
 (1976–1977, 1992, 2007)

 (1971–1972)
 (1995)

 (2009)

 (1997)
 (2016)

 (1978–1979, 1988)

 (1980–1981, 2002)

 (2010)

สมาชิกเพิ่มเติม
 (2008)

 (1982–1983) (1999)

 ไมโครนีเซีย (2006)

 แหล่งข้อมูลอื่น 

 Group of 77 official website
# เด็ทมาร์ คราเมอร์
เด็ทมาร์ คราเมอร์ (4 เมษายน พ.ศ. 2468 – 17 กันยายน พ.ศ. 2558) เป็นอดีตนักฟุตบอลและผู้จัดการทีมชาวเยอรมัน ผู้ซึ่งพาสโมสรฟุตบอลบาเยิร์นมิวนิกชนะเลิศยูโรเปียนคัพ ฤดูกาล 1975 และ 1976 คราเมอร์เสียชีวิตในวันที่ 17 กันยายน พ.ศ. 2558 ด้วยวัย 90 ปีBayern Munich lead tributes after coach Dettmar Cramer dies aged 90
# เฟซบุ๊กสลิงช็อต
เฟซบุ๊กสลิงช็อต เป็นโปรแกรมประยุกต์ระบบส่งข้อความทันทีสำหรับการแบ่งปันภาพถ่ายและวิดีโอกับเพื่อน เปิดให้ดาวน์โหลดตั้งแต่วันที่ 18 มิถุนายน พ.ศ. 2557 บนระบบปฏิบัติการแอนดรอยด์และไอโอเอสFacebook's Slingshot: A Prettier, More Desperate Version of Snapchat. Facebook’s Slingshot Challenges Snapchat With ‘Reply To Unlock’. Facebook Launches Slingshot, its Latest Messaging App. 
Topolsky, Joshua. (2013-09-30) Facebook Slingshot is much more than a Snapchat clone. Facebook's Slingshot is a Snapchat competitor that wants you to snap back.
# ประธานคณะเสนาธิการร่วม
ประธานคณะเสนาธิการร่วม (อังกฤษ: Chairman of the Joint Chiefs of Staff) เป็นผู้นำของคณะเสนาธิการร่วมสหรัฐ และถือเป็นตำแหน่งระดับสูงสุดสำหรับนายทหารในกองทัพสหรัฐ Chairman: appointment; grade and rank และเป็นหัวหน้าที่ปรึกษาฝ่ายทหารของประธานาธิบดี, สภาความมั่นคงแห่งชาติ - Joint Chiefs of Staff: composition; functions, สภาความมั่นคงแห่งมาตุภูมิ และรัฐมนตรีว่าการกระทรวงกลาโหม Goldwater–Nichols Act of 1986

แม้ว่าประธานคณะเสนาธิการร่วมได้รับการนับถือเป็นตำแหน่งสูงสุดของนายทหารสัญญาบัตรทั้งปวง แต่ก็ถูกจำกัดไม่ให้มีอำนาจบังคับบัญชากองทัพ ซึ่งกฎหมายกำหนดให้เป็นอำนาจของประธานาธิบดีและรัฐมนตรีว่าการกระทรวงกลาโหม อันเป็นผู้บังคับบัญชาโดยตรงของหน่วยบัญชาการรบรวม (CCMD) อย่างไรก็ตาม ประธานคณะเสนาธิการร่วมอาจช่วยชี้แนะสองบุคคลดังกล่าวในการทำหน้าที่บังคับบัญชากองทัพ - Chairman: functions

ประธานคณะเสนาธิการร่วมจะแต่งตั้งนายทหารยศพลโทหนึ่งท่านเข้าดำรงตำแหน่ง ผู้อำนวยการส่วนเสนาธิการร่วม (Director of the Joint Staff) ซึ่งจะรับผิดชอบการจัดประชุมร่วมนายทหารเสนาธิการของทุกเหล่าทัพ และให้คำแนะนำต่อประธานคณะเสนาธิการร่วมในการปฏิบัติหน้าที่อย่างครบถ้วนต่อประธานาธิบดีและรัฐมนตรีว่าการกระทรวงกลาโหม ตลอดจนทำหน้าที่เป็นตัวกลางในการรับส่งข่าวสารกับบรรดาผู้บัญชาการหน่วยรบ 

ประธานคณะเสนาธิการร่วมคนปัจจุบันคือ พลเอกชาร์ลส์ คิว. บราวน์ จูเนียร์ จากกองทัพอากาศสหรัฐ

รายนามประธานคณะเสนาธิการร่วม
# โสภิตา ธนสาร
ร้อยเอก หญิง ศานิกุณ ธนสาร (ชื่อเล่น: แนน; เกิดเมื่อวันที่: 23 ธันวาคม พ.ศ. 2537 ที่อำเภอสวี จังหวัดชุมพร) เป็นนักกีฬายกน้ำหนักหญิงทีมชาติไทย 

โสภิตา เป็นชาว ตำบลวิสัยใต้ อำเภอสวี จังหวัดชุมพร เป็นบุตรคนโตในบรรดาบุตร 3 คน ของนายสุรศักดิ์ (ปัจจุบันเสียชีวิตแล้ว) และนางสรารัตน์ ธนสาร จบการศึกษาจากโรงเรียนค่ายลูกเสือ อำเภอสวี, ระดัมมัธยมศึกษาตอนต้นและตอนปลายจากโรงเรียนวิชูทิศ และโรงเรียนกีฬากรุงเทพมหานคร, ระดับอุดมศึกษาจากสถาบันการพลศึกษาวิทยาเขตกรุงเทพ ปีที่ 5

โสภิตาเริ่มเล่นยกน้ำหนักในปี พ.ศ. 2549 ใช้เวลาทั้งหมด 5 ปี ก่อนติดทีมชาติในปี พ.ศ. 2553 เคยผ่านการแข่งขันและประสบความสำเร็จในระดับเยาวชน, ระดับชาติ และนานาชาติมาแล้วอย่างมากมาย

ในการแข่งขันเวิลด์แชมป์เปี้ยนชิพ 2013 โสภิตาได้รับรางวัลเหรียญทองแดง จากการแข่งขันในรุ่น 53 กิโลกรัม

ในการแข่งขันกีฬาโอลิมปิกฤดูร้อน ครั้งที่ 31 ที่นครรีโอเดจาเนโร รัฐรีโอเดจาเนโร สหพันธ์สาธารณรัฐบราซิล โสภิตาได้เหรียญทองในรุ่นฟลายเวต (48 กิโลกรัม) หลังจากเปิดการแข่งขันอย่างเป็นทางการเพียงวันเดียว โดยทำน้ำหนักรวมได้ 200 กิโลกรัม จากการยก 3 ครั้ง นับเป็นเหรียญทองแรกและเหรียญรางวัลแรกของนักกีฬาไทยในการแข่งขันครั้งนั้น และเป็นเหรียญทองแรกของนักกีฬาไทยในรอบ 8 ปี หลังจากการแข่งขันกีฬาโอลิมปิกฤดูร้อนครั้งที่ 30 ณ กรุงลอนดอน ประเทศอังกฤษ สหราชอาณาจักร ราชอาณาจักรไทยไม่สามารถคว้าเหรียญทองมาได้แม้แต่เหรียญเดียว
# สงครามคาบสมุทร
สงครามคาบสมุทร (โปรตุเกสและ) หรือ สงครามเอกราชสเปน  เป็นความขัดแย้งทางทหารระหว่างจักรวรรดิฝรั่งเศสของนโปเลียนกับฝ่ายพันธมิตรอันประกอบด้วยสหราชอาณาจักร, สเปน และโปรตุเกส เพื่อแย่งชิงคาบสมุทรไอบีเรียในช่วงสงครามนโปเลียน สงครามเริ่มขึ้นเมื่อนายพลฌ็อง-อ็องด็อชแห่งฝรั่งเศสและกองทหารในบัญชาที่ยืมมาจากสเปน อาศัยช่วงที่โปรตุเกสขาดแคลนกำลัง เข้ารุกรานและยึดครองโปรตุเกสในปลายปี ค.ศ. 1807 อย่างง่ายดาย แต่เมื่อยกทัพไปถึงยังกรุงลิสบอนในวันที่ 30 พฤศจิกายน ก็ต้องพบว่า เจ้าชายฌูเอาแห่งบรากังซา ผู้สำเร็จราชการ และพระนางเจ้ามารีอาแห่งโปรตุเกส ได้ทรงพาพระราชวงศ์ ขุนนาง กองเรือรบโปรตุเกส และกองเรือสินค้าทั้งหมดอพยพไปยังอาณานิคมบราซิลก่อนแล้วเพียงหนึ่งวันภายใต้การคุ้มครองของราชนาวีอังกฤษ เหลือเพียงประชาชนไว้ในกรุงลิสบอนเท่านั้น

ฝรั่งเศสยึดครองโปรตุเกสได้ไม่นานก็ต้องถอนกำลังออกจากโปรตุเกสในเดือนกุมภาพันธ์ ค.ศ. 1808 และหันไปโจมตีสเปนแทน โดยสามารถยึดบาร์เซโลนาได้ในวันที่ 29 กุมภาพันธ์ อย่างไรก็ตาม กองทัพสเปนที่มีทหารกว่าแสนนายยังอยู่ในภาวะอัมพาต เนื่องจากปัญหาความขัดแย้งการเมืองภายในประเทศทำให้ทหารอยู่ในภาวะขาดผู้นำ สามสัปดาห์ต่อมา การลุกฮือของประชาชนทำให้ในวันที่ 19 มีนาคม พระเจ้าการ์โลสที่ 4 ทรงยินยอมมอบราชสมบัติให้แก่เจ้าชายเฟอร์ดินานด์ พระราชโอรสของพระองค์ ความวุ่นวายในสเปนถูกระงับลงโดยกองพลของจ๊อคชิม มูรัท พร้อม ๆ กับการถอดพระเจ้าเฟอร์ดินานด์ที่ 7 ออกจากราชสมบัติ

อังกฤษซึ่งต่อต้านนโปเลียนอยู่เดิมแล้วนั้น เมื่อเห็นว่าชาวสเปนไม่ยอมรับทุกสิ่งทุกอย่างที่เป็นของนโปเลียน อังกฤษจึงคิดว่าตัวเองนั้นยืนอยู่ฝ่ายถูกต้องและมีความชอบธรรมและเริ่มที่จะแสวงหาพันธมิตร จึงเข้ามามีส่วนในสงครามครั้งนี้โดยการประกาศสงครามกับนโปเลียน โดยในเดือนสิงหาคม ค.ศ. 1808 กองทหารอังกฤษภายใต้บัญชาของพลโท เซอร์ อาร์เธอร์ เวลสลีย์ เริ่มตั้งมั่นในโปรตุเกส และผนึกกำลังกับสเปนและโปรตุเกส สงครามคาบสมุทรดำเนินไปจนกระทั่งสามารถเอาชนะนโปเลียนได้ในสงครามประสานมิตรครั้งที่หก นับเป็นการอุบัติขึ้นครั้งแรกของสงครามกองโจรขนาดใหญ่

สารานุกรม

 

  – historical fiction
# วริศ สอนบุตรนาค
วริศ สอนบุตรนาค เกิดเมื่อวันที่ 27 กุมภาพันธ์ พ.ศ. 2536 ที่กรุงเทพมหานคร เป็นนักเทนนิส วริศยังได้เป็นตัวแทนทีมชาติไทย ในการแข่งขันชิงถ้วยเดวิสคัพ ซึ่งเขาชนะ 2 แพ้ 3

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๕๘ , เล่ม ๑๓๒ ตอนที่ ๓๒ ข หน้า ๓๑, ๔ ธันวาคม ๒๕๕๘
 อ้างอิง
# อ็องเฌ
อ็องเฌ (,) เป็นเมืองในภาคตะวันตกของประเทศฝรั่งเศส ประมาณ 300 กิโลเมตรทางตะวันตกเฉียงใต้จากปารีส เมืองแห่งนี้เคยเป็นเมืองเอกของมณฑลอ็องฌูก่อนการปฏิวัติฝรั่งเศส ผู้คนที่อาศัยอยู่ในเมืองนี้และมณฑลนี้จะเรียกตัวเองว่า อ็องฌ์แว็ง 

อ็องเฌมีพื้นที่  และมีประชากร 154,508 คน ส่วนประชากรประมาณ 432,900 อาศัยอยู่ในเขตปริมณฑล (aire d'attraction) เฉพาะเทศบาลเมืองอ็องเฌ (ไม่นับรวมเขตปริมณฑล) เป็นเมืองที่มีประชากรมากที่สุดเป็นอันดับที่ 3 ของภาคตะวันตกเฉียงเหนือของฝรั่งเศส รองจากน็องต์และแรน และมากเป็นอันดับที่ 18 ของประเทศTéléchargement du fichier d'ensemble des populations légales en 2017, INSEE

เมืองพี่น้อง
อ็องเฌเป็นเมืองพี่น้องกับเมืองดังนี้:

 ฮาร์เลม ประเทศเนเธอร์แลนด์ (1964)
 อ็อสนาบรึค ประเทศเยอรมนี (1964)
 บามาโก ประเทศมาลี (1974)
 ปีซา ประเทศอิตาลี (1982)
 Wigan ประเทศอังกฤษ สหราชอาณาจักร (1988)
 เซอเดอเท็ลเยอ ประเทศสวีเดน (1998)
 ยานไถ ประเทศจีน (2006)
 ออสติน สหรัฐ (2011)
 ตอรุญ ประเทศโปแลนด์ (2011)